Hogy ez a foglalkozás nem felelhetett meg neki, könnyen 

 érthető : tudásvágyát nem elégítette ki, jövővel nem kecsegtette s 

 könnyen érthető az is, hogy a kolozsvári egyetem nagy vonzó erőt 

 gyakorolt reá; az 1877-ik év őszén be is iratkozott. 



Dr. Entz Géza előadásaira beiratkozva, már jelentékeny 

 Myriopoda-gyűjtemónye volt, melyet folyton szaporított. Itt fért 

 hozzá az irodalomhoz s egész erővel hozzálátott a boncz- és szö- 

 vettani tanulmányokhoz, melyekre minden szabad idejét bámulatos 

 kitartással fordította s épen azért a kezdet nehézségeit hamar 

 legyőzte. 



Hogy Dr. Entz Géza, ki annyi derék erőt nevelt már az 

 állattannak, mennyire becsülte e tanítványát, ennek bizonyítéka az 

 a levél, melyet Dr. Horváth Gézához intézett, s a melyben igy 

 nyilatkozik: »En legkedvesebb tanítványaimnak egyikét gyászolom az 

 elhunytban, kinek bámulatos szorgalma, kitartása, szaktudománya 

 iránti lelkesedése azon reményre jogosítottak mindenkit, hogy a 

 hivatottak csekély száma között fényes és sikerdús tudományos 

 pályát fog megfutni. « 



Az állattan mellett a növény- és ásványtanban is kiképezte 

 magát, annyira, hogy péld. az előbbi tárgy körébe tartozó dolgo- 

 zatot is irt, mely a Magyar Növénytani Lapokban meg is jelent s 

 a szamosfalvi sósvizek Diatomaceáit tárgyalta. 



Az állattanban 1878-tól kezdve egymásután több figyelemre- 

 méltó önálló dolgozattal lépett fel, s már 1879-ben ós 1880-ban 

 egyetemi dijakat nyert dolgozataival, a melyek a következő the- 

 mákra vonatkoztak : 



1. írassék le a Myriopodák boncztana. 



2. Tárgy altassék összehasonlítólag a különböző rovarrendek 

 szájrészeinek boncztana. 



1879-ben állami ösztöndijat nyert s ez év július havában 

 több napra Fiume vidékére utazott, hol szorgalmasan gyűjtött és 

 jegyezett. 



A reákövetkező évben a kolozsvári egyetemen tanulmányait 

 végezte, de a mellett szakadatlan sorban adta ki dolgozatait. 



Ebben az időben iparkodott a Nemzeti Múzeumhoz jutni, 

 hová oly annyira illett, folyamodván arra a helyre, a melyről én 

 képviselővé választatván, távoztam ; de a helyet nem nyerte el. Ez 

 óv — 1880 — őszén Marosvásárhelyre ment, hol az 1881-dik év 

 őszóig Demeter Károlyt, a természetrajz tanárát helyettesítette, 

 ki egy évi szabadsággal a kolozsvári egyetemre ment. 



